Blaze7451/Wiki-th-20250601 huggingface dataset:
สงครามครูเสดตอนเหนือ

สงครามครูเสดตอนเหนือ (Northern Crusades) เป็นสงครามที่เกิดขึ้นโดย กษัตริย์เดนมาร์ก สวีเดน รวมถึงภาคีลิวอเนียน และคณะอัศวินทิวทัน ซึ่งร่วมกับเหล่าพันธมิตรต่อต้านชาวลัทธิเพกัน รอบ ๆ ดินแดนยุโรปภาคเหนือ ชายฝั่งตะวันออก และทางตอนใต้ของทะเลบอลติก สงครามครูเสดตอนเหนือนี้อาจรวมไปถึงการรบของสวิดิช และเยอรมันคาทอลิก ที่ต่อสู้กับชาวรัสเซีย ที่นับถือศาสนาคริสต์นิกายอีสเติร์นออร์โธด็อกซ์ หลายสงครามนี้ถูกเรียกว่าเป็นครูเสดในยุคกลาง 
ส่วนสงครามนอกเหนือจากนั้นซึ่งรวมไปถึงส่วนใหญ่ของสวิดิชครูเสด จะถูกเรียกรวมให้เป็นครูเสด โดยนักประวัติศาสตร์หัวชาตินิยม ในคริสต์ศตวรรษที่ 19 โลกบอลติกตะวันออกนั้น ถูกแปลงให้เป็นพื้นที่ทางการทหารที่มุ่งพิชิตพวกแรก ๆ คือ พวกลิวอเนียน พวกเอสโทเนียน หลังจากนั้น ก็เป็น ชาวเซมิกัลป์เลียน คูโรเนียน และชาวปรัสเซียนที่ได้รับความพ่ายแพ้ ถูกเข้ายึด แม้กระทั่งทำลายล้าง โดยกลุ่มชาวเดนมาร์ก เยอรมัน และสวีเดน

**ภูมิหลัง**
สงครามครูเสดภาคเหนือนี้ มีจุดเริ่มต้นอย่างเป็นทางการ มาจากการออกคำสั่งของสมเด็จพระสันตะปาปาเซเลสทีนที่ 3 ในปี ค.ศ. 1193 ซึ่งในความเป็นจริงแล้วครูเสดภาคเหนือนี้ได้เริ่มมาตั้งแต่ก่อนหน้านี้ คือตั้งแต่ที่อาณาจักรสแกนดิเนเวีย และจักรวรรดิโรมันอันศักดิ์สิทธิ์ ได้ดำเนินการปราบปรามชาวลัทธิเพกันในดินแดนใกล้เคียง 
การสู้รบกันระหว่างชาวบอลติก ฟินน์ ชาวบัลท์ และชาวสลาฟ ซึ่งอาศัยอยู่รอบๆ  ชายฝั่งบอลติก กับเพื่อนบ้านชาวแซกซอน และชาวเดน ที่อาศัยอยู่ทางเหนือ และใต้ ด้วยกันมาหลายศตวรรษตั้งแต่ก่อนเกิดสงครามครูเสด หลายสงครามที่เกิดขึ้นในแถบบอลติกก่อนหน้านี้ มีเหตุส่วนใหญ่มาจากความพยายามที่จะทำลายเมือง และเส้นทางการค้าขายทางทะเล รวมถึงความได้เปรียบทางด้านเศรษฐกิจ และสงครามครูเสดก็ได้ดำเนินการสู้รบไปตามแบบแผนนี้ แม้ว่าจะถูกริเริ่มโดยพระสันตะปาปา และกลุ่มพระติดอาวุธก็ตาม
หมวดหมู่:ประวัติศาสตร์ยุโรป
หมวดหมู่:ประวัติศาสตร์ศาสนาคริสต์
สถานีย่อย:เภสัชกรรม/บทความแนะนำ/1

สูตรโครงสร้างทางเคมีของพาราเซตามอล
พาราเซตามอล (Paracetamol) หรือ ชื่อทั่วไปที่ใช้ในสหรัฐอเมริกาคือ อะซีตามิโนเฟน หรือ แอสเซตามิโนเฟน (acetaminophen) เป็นยาบรรเทาอาการปวด (analgesics) ที่ไม่มีฤทธิ์ระงับอาการอักเสบเหมือนอย่างแอสไพรินและไอบูโปรเฟน (ibuprofen) และไม่ใช่ยาแก้อักเสบประเภทสเตอรอยด์ (steroid) และมันก็ไม่ได้เป็นสมาชิกในกลุ่ม เอ็นเซด (non-steroidal anti-inflammatory drugs - NSAIDs)
ในปริมาณการใช้ปกติ พาราเซตามอลจะไม่มีผลทำให้เกิดการระคายเคืองผนังกระเพาะ หรือมีผลต่อการแข็งตัวของเลือด หรือเป็นอันตรายต่อไต อ่านต่อ...
ออฟเดอะวอลล์ (อัลบั้ม)

ออฟเดอะวอลล์ (italic=yes) เป็นผลงานสตูดิโออัลบั้มชุดที่ 5 ของนักร้องชาวอเมริกัน ไมเคิล แจ็กสัน เป็นผลงานอัลบั้มเปิดตัวของเขากับสังกัดค่ายเพลงอีพิกเรคคอร์ด ออกวางขายเมื่อวันที่ 10 สิงหาคม ค.ศ. 1979  อัลบั้มนี้เป็นผลสืบเนื่องมาจากผลงานการแสดงภาพยนตร์ของเขาเรื่อง The Wiz ที่ได้รับกระแสตอบรับที่ดี ขณะที่ทำงานด้วยกันในโครงการภาพยนตร์นี้ แจ็กสันและควินซี โจนส์ ก็รู้จักกัน และโจนส์ก็เห็นด้วยว่าอยากจะทำงานด้วยกันกับแจ็กสันในผลงานอัลบั้มเพลงการบันทึกเสียงทำในระหว่างเดือนธันวาคม ค.ศ. 1978 และมิถุนายน ค.ศ. 1979 ที่อัลเลนเซนซ์ เวสต์เลกเรคอร์ดดิงสตูดิโอ และเชโรกีสตูดิโอ ในลอสแอนเจลิส รัฐแคลิฟอร์เนีย แจ็กสันทำงานร่วมกับนักเขียนเพลงและนักร้องหลายคน อย่างพอล แม็กคาร์ตนีย์ สตีวี วันเดอร์ และร็อด เทมเพอร์ตัน อัลบั้มนี้ มี 5 เพลงถูกทำเป็นซิงเกิล และ 3 เพลง ได้รับการปล่อยตัวมิวสิกวีดีโอ แจ็กสันเขียน 3 เพลงของตัวเอง หนึ่งในนั้นประกอบด้วยซิงเกิลอันดับ 1 "Don't Stop 'til You Get Enough" ซึ่งเป็นซิงเกิลเปิดตัวเพลงแรกภายใต้สังกัดอีพิกเรคคอร์ด และได้รับรางวัลแกรมมี่
ผลงานชุดนี้แตกต่างจากผลงานก่อนที่เขาทำงานร่วมกับโมทาวน์ โดยรูปแบบที่กลั่นกรองออกมานั้น เกี่ยวข้องกับการหลีกหนี ปลดปล่อย ความเหงาและโรแมนติก นักวิจารณ์หลายคนตั้งข้อสังเกตว่า งานนี้เป็นแนวเพลงฟังก์ ดิสโก้ ดนตรีโซล ซอฟต์ร็อก แจ๊ส และบัลลาดป็อป แจ็กสันได้เสียงวิจารณ์ที่ดีในเรื่องการร้องในอัลบั้มนี้ และยังเพิ่มเสียงตอบรับที่ดีด้วยการได้รับรางวัลแกรมมี่ครั้งแรกของเขา ตั้งแต่มีผลงานมาในยุคทศวรรษ 1970 กับผลงาน ออฟเดอะวอลล์ นี้ แจ็กสันกลายเป็นศิลปินเดี่ยวคนแรกที่มี 4 ซิงเกิลจากอัลบั้มเดียวกัน ติดท็อป 10 บนบิลบอร์ดฮ็อต 100 อัลบั้มประสบความสำเร็จด้านยอดขายอย่างมาก ปัจจุบันมียอดขายระดับ 8 แผ่นเสียงทองคำขาวในสหรัฐอเมริกา ขายได้มากกว่า 20 ล้านชุดทั่วโลก และได้จัดอันดับอยู่ในอัลบั้มเพลงทั่วโลกที่มียอดขายสูงสุดตลอดกาล
อัลบั้มนำกลับนำมาขายใหม่ใสรูปแบบรีอิชชู สเปเชียลเอดิชัน เมื่อ 16 ตุลาคม ค.ศ. 2001 โดยค่ายโซนี  ในปี 2003 อัลบั้มนี้ติดอันดับ 68 ของนิตยสารโรลลิงสโตนในหัวข้อ 500 อันดับอัลบั้มยอดเยี่ยมที่สุดตลอดกาล  The National Association of Recording Merchandisers ยังจัดอันดับ อยู่ที่อันดับ 80 ในหัวข้อ  Definitive 200 Albums of All Time ในปี 2008 อัลบั้มนี้ยังได้รับบันจุชื่ออยู่ในแกรมมี่ฮอลออฟเฟม และได้รับการนำกลับมาขายใหม่ในวันที่ 26 กุมภาพันธ์ ค.ศ 2016 ออลมิวสิก ยังให้ความคิดเห็นยกย่องอัลบั้มนี้สำหรับบทบาทในศตวรรษที่ 21 อีกด้วย
อัลบั้ม กับมาวางจําหน่ายอีกครั้ง ในวันที่ 26 กุมภาพันธ์
ในปี 2016 เป็น รูปแบบ ป็อปอัฟอัลบั้ม

**รายชื่อเพลง**

**อ้างอิง**
หมวดหมู่:อัลบั้มเพลงของไมเคิล แจ็กสัน
หมวดหมู่:อัลบั้มเพลงในปี พ.ศ. 2522
ลายใบอะแคนทัส

ไฟล์:Acanthusornament, Nordisk familjebok.PNG|thumb|180px|ลายแกะสลักใบอะแคนทัสแบบนอร์ดิก
ไฟล์:Morris Acanthus Wallpaper 1875.jpg|thumb|180px|ลายอะแคนทัสออกแบบโดยวิลเลียม มอร์ริส
ลายใบอะแคนทัส (acanthus) เป็นลวดลายการตกแต่งทางศิลปะที่เป็นมักจะเห็นกันเสมอที่เป็นการตกแต่งด้วยใบไม้ ในงานสถาปัตยกรรมจะเป็นประติมากรรมที่แกะหินหรือไม้ออกมาเป็นใบไม้ตามลักษณะของใบอะแคนทัสจากบริเวณเมดิเตอร์เรเนียนที่มีลักษณะคล้ายใบทิสเซิล, ต้นฝิ่น หรือพาร์สลีย์
ลายอะแคนทัสเป็นลายที่พบเสมอในการแกะหัวเสาแบบคอรินเทียนและแบบผสม (Composite order) และใช้ในการตกแต่งเป็นบัวนูน (frieze) รอบตอนบนของสิ่งก่อสร้างเป็นต้น กรีกโบราณเป็นชนกลุ่มแรกที่ใช้ลายใบอะแคนทัสในการตกแต่งและมาวิวัฒนาการให้วิจิตรขึ้นโดยการม้วนปลายใบโดยโรมัน ลายนี้ก็ยังคงนิยมใช้กันต่อมาถึงสมัยไบแซนไทน์, โรมาเนสก์ และกอทิก และมาจนกระทั่งถึงทุกวันนี้
ลายอะแคนทัสใช้ในการตกแต่งทั้งภายในและภายนอกอาคาร ภายในอาคารก็ใช้ตกแต่งเป็นบัวประกบ (crown molding) ที่ใช้ในตกแต่งส่วนบนเช่นตอนบนของหัวเสาอิงหรือตอนบนของตู้ นอกจากนั้นก็ยังใช้ในงานศิลปะของยุคกลางและสมัยฟื้นฟูศิลปวิทยาโดยเฉพาะในงานประติมากรรม งานแกะสลักไม้ และงานบัวนูน
ความสัมพันธ์ระหว่างใบอะแคนทัสที่เป็นเครื่องตกแต่งกับใบอะแคนทัสที่เป็นพันธุ์ไม้เป็นเรื่องที่โต้แย้งกันมานาน นักประวัติศาสตร์ศิลปะอาโลอิส รีเกิล (Alois Riegl) โต้ไว้ในหนังสือ "Stilfragen" ว่าอะแคนทัสที่เป็นเครื่องตกแต่งที่วิวัฒนาการมาจากลายใบปาล์ม (palmette) และมาละม้ายใบอะแคนทัส (Acanthus spinosus) เอาทีหลัง

**อ้างอิง**

**แหล่งข้อมูลอื่น**
หมวดหมู่:ลวดลายตกแต่ง
หมวดหมู่:สิ่งตกแต่ง

สิ่งตกแต่ง (ไม่ใช่ “เครื่องตกแต่ง”) หมายถึงสิ่งที่ใช้ในการตกแต่งที่เพิ่มเข้าไปในตัวสิ่งก่อสร้างหรือโครงสร้างของสิ่งก่อสร้างที่อาจจะทำด้วยพลาสเตอร์, ไม้, โลหะ หรือหิน ในสถาปัตยกรรมลักษณะต่างๆ ของสมัยต่างๆ
หมวดหมู่:ศิลปะ
หมวดหมู่:สถาปัตยกรรม
หมวดหมู่:ส่วนประกอบของสิ่งก่อสร้าง
บริเวณเมดิเตอร์เรเนียน

ไฟล์:OliveTreeBordercommons.jpg|thumb|300px|บริเวณเมดิเตอร์เรเนียนที่ปลูกมะกอกได้
แผนที่การเมืองของบริเวณเมดิเตอร์เรเนียน
บริเวณเมดิเตอร์เรเนียน (Mediterranean area) ประกอบด้วยดินแดนรอบทะเลเมดิเตอร์เรเนียน ในความหมายทางชีวภูมิศาสตร์ (biogeography) “บริเวณเมดิเตอร์เรเนียน” หมายถึงบริเวณที่มีภูมิอากาศแบบภูมิอากาศแบบเมดิเตอร์เรเนียนที่อุ่น, มีฝนตกระหว่างฤดูหนาว, แห้งระหว่างหน้าร้อนที่เหมาะแก่พืชพันธุ์เมดิเตอร์เรเนียน กฎที่ว่ากันง่าย ๆ คือเป็นบริเวณ “โลกเก่า” (Old World) ที่ปลูกมะกอกได้

**ภูมิศาสตร์**
บริเวณเมดิเตอร์เรเนียนครอบคลุมอาณาบริเวณสามทวีปคือ ยุโรป, เอเชีย และ แอฟริกา
ยุโรปอยู่ทางตอนเหนือที่รวมทั้งคาบสมุทรใหญ่สามคาบที่รวมทั้งคาบสมุทรไอบีเรีย, คาบสมุทรอิตาลี และ คาบสมุทรบอลข่าน โดยมีแนวเทือกเขาเป็นที่กั้นเขตแดนทางตอนเหนือที่รวมทั้งเทือกเขาพิเรนีสที่แยกสเปนจากฝรั่งเศส, เทือกเขาแอลป์ที่แยกอิตาลีจากยุโรปกลาง, เทือกเขาไดนาริคแอลป์ตามแนวตะวันออกของทะเลเอเดรียติก และเทือกเขาบอลข่าน กับ เทือกเขาราดาพี (Rhodope Mountains) ของคาบสมุทรบอลข่านที่แยกทะเลเมดิเตอร์เรเนียนจากบริเวณแบบภาคพื้นทวีปของยุโรปกลางและยุโรปตะวันตก
บริเวณเมดิเตอร์เรเนียนกว้างออกไปถึงทางตะวันตกของทวีปเอเชียที่ครอบคลุมด้านตะวันตกและด้านใต้ของอานาโตเลียยกเว้นบริเวณที่มีภูมิอากาศแบบภาคพื้นทวีปของตอนกลางอานาโตเลีย และรวมทั้งบริเวณที่มีภูมิอากาศแบบเมดิเตอร์เรเนียนของบริเวณลว้านทางตะวันออกสุดของทะเลเมดิเตอร์เรเนียนที่แยกทางด้านตะวันออกและใต้โดยทะเลทรายซีเรีย และ ทะเลทรายเนเกฟ
ทางตอนเหนือของบริเวณมาเกรบ (Maghreb) ของทางตะวันตกเฉียงเหนือของทวีปแอฟริกามีภูมิอากาศแบบเมดิเตอร์เรเนียนที่แยกจากส่วนอื่นของทวีปโดยทะเลทรายซาฮาราที่แล่นตลอดแนวทางตอนเหนือของทวีปโดยเทือกเขาแอตลาส ทางฝั่งตะวันออกของทะเลเมดิเตอร์เรเนียนทะเลทรายซาฮารายืดออกทางฝั่งทะเลตอนใต้ของทะเลเมดิเตอร์เรเนียน ยกเว้นทางตอนเหนือของคาบสมุทรเซอเรเนเอคา (Cyrenaica)ในลิเบียที่มีภูมิอากาศแบบเมดิเตอร์เรเนียนแบบแห้ง

**อ้างอิง**

**ดูเพิ่ม**
 ทะเลเมดิเตอร์เรเนียน 

**แหล่งข้อมูลอื่น**
  Mediterranean Basin biodiversity hotspot (Conservation International)-  Wiki-Recipe.org Mediterranean recipes date=2008-02-07 
หมวดหมู่:ภูมิศาสตร์ยุโรป
หมวดหมู่:ภูมิศาสตร์เอเชีย
หมวดหมู่:ภูมิศาสตร์แอฟริกา
หมวดหมู่:ทะเลในบริเวณเมดิเตอร์เรเนียน
เอเชียนดั๊บฟาวน์เดชัน

เอเชียนดั๊บฟาวน์เดชั่น (Asian Dub Foundation) เป็นวงดนตรีอีเลกโทรนิกแดนซ์จาก ลอนดอน ประเทศอังกฤษ เริ่มตั้งวงมาตั้งแต่ปี  1993 จะรวมเพลงแนวอื่นอย่าง ดนตรี แร็กกา, เบรกบีต, ดรัมแอนด์เบส, แดนซ์ฮอลล์, เร็กเก และ พังก์ร็อก

**ผลงาน**

**อัลบั้ม**
 Facts and Fictions (1995) - R.A.F.I. (1997) (original only released in France) - Rafi's Revenge (1998) UK #20 - Conscious Party (1998) (original only released in France) - Community Music (2000) UK #20 - Frontline 1993-1997: rarities and remixes (2001) - Enemy of the Enemy (2003) UK #81 - Live: Keep Bangin' on the Walls (CD) (2003) - Tank (2005) - Time Freeze 1995/2007: The Best Of (CD) (2007) - Punkara (CD) (2008) 

**ซิงเกิล**
 1997 "Naxalite" UK #112 - 1998 "Free Satpal Ram" UK #56 - 1998 "Buzzin'" UK #31 - 1998 "Black White" UK #52 - 2000 "Real Great Britain" UK #41 - 2000 "New Way, New Life" UK #49 - 2003 "Fortress Europe" UK #57 - 2003 "1000 Mirrors" (feat. Sinéad O'Connor) UK #81

**อ้างอิง**
หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2536
แม่แบบ:เหตุการณ์ปัจจุบัน/2552 กรกฎาคม 5

* นพวรรณ เลิศชีวกานต์ ชนะเลิศการแข่งขันเทนนิสวิมเบิลดัน ประเภทเยาวชนหญิงคู่ ประจำปี พ.ศ. 2552 หลังจากเมื่อวันที่ 4 กรกฎาคม นพวรรณชนะเลิศประเภทเยาวชนหญิงเดี่ยว นับเป็นนักกีฬาไทยคนแรกที่ชนะเลิศทั้งสองประเภทในปีเดียวกัน  (สยามสปอร์ต 1)  (สยามสปอร์ต 2)- โรเจอร์ เฟเดอเรอร์ เป็นแชมป์ชายเดี่ยวในการแข่งขันเทนนิสวิมเบิลดัน ประจำปี ค.ศ. 2009  (บีบีซี)  (วอชิงตันโพสต์)- จากเหตุการณ์จลาจลในอุรุมชี เมืองหลวงของเขตปกครองตัวเองซินเจียง ทางภาคตะวันตกของจีน ทำให้มีผู้เสียชีวิต 3 คน บาดเจ็บกว่า 20 คน  (บีบีซี)  (ซินหัว)
}
ศูนย์ควบคุมและป้องกันโรคแห่งยุโรป

สัญลักษณ์ของศูนย์ควบคุมและป้องกันโรคแห่งสหภาพยุโรป (ECDC)
ศูนย์ควบคุมและป้องกันโรคแห่งสหภาพยุโรป (European Centre for Disease Prevention and Control (ECDC)) เป็นหน่วยงานอิสระของสหภาพยุโรป มีหน้าที่รับผิดชอบด้านการป้องกันโรคติดเชื้อในยุโรป ศูนย์ดังกล่าวก่อตั้งเมื่อเดือนมีนาคม ค.ศ. 2005 (พ.ศ. 2548) โดยมีสำนักงานอยู่ที่กรุงสต็อกโฮล์ม ประเทศสวีเดน ในปัจจุบัน ECDC ได้เริ่มดำเนินงานด้านวิทยาศาสตร์อย่างก้าวหน้ามากขึ้นตั้งแต่ ค.ศ. 2007 (พ.ศ. 2550) โดย ECDC มีผู้เชี่ยวชาญครอบคลุมด้านโรคติดเชื้อทั้ง 49 ชนิดที่พบในสหภาพยุโรป

**แหล่งข้อมูลอื่น**
  European Centre for Disease Prevention and Control เว็บไซต์ทางการของศูนย์ควบคุมและป้องกันโรคแห่งสหภาพยุโรป-  Eurosurveillance-  European programme for intervention epidemiology training - EPIET date=2006-12-05 -  ESCAIDE-  EpiNorth date=2009-02-01 -  EpiSouth-  EU Public Health

**อ้างอิง**
  EU at a glancefix-attempted=yes 
หมวดหมู่:สหภาพยุโรป
หมวดหมู่:องค์การสาธารณสุข
สตีฟ โรช

Steve Roac
สตีฟ โรช (Steve Roach) เกิดวันที่ 16 กุมภาพันธ์ ค.ศ. 1955 เป็นนักดนตรีแนวอีเลกโทรนิก-นักแต่งเพลงชาวอเมริกา เขาประพันธ์เพลงแอมเบียนต์แขนงใหม่ ที่รวมเพลงเชื้อชาติต่าง ๆ เข้ากับดนตรีอีเลกทรอนิกาและจังหวะเต้นรำหรือจังหวะนิวเอจ 

**ผลงาน**

**อัลบั้ม**
 1982: Now - 1983: Traveler - 1984: Structures from Silence (remastered 2001)- 1986: Quiet Music 1 (cassette, collected in 1988/1999)- 1986: Empetus (remastered 2008 in 2-CD)- 1986: Quiet Music 2 (cassette, collected in 1988/1999)- 1986: Quiet Music 3 (cassette, collected in 1988/1999)- 1988: Quiet Music (completed as the 2-CD Quiet Music: Complete Edition in 1999)- 1988: Dreamtime Return (2 discs, remastered 2005)- 1992: World's Edge - 1993: The Lost Pieces - 1993: Origins- 1994: The Dream Circle- 1994: Artifacts- 1995: The Dreamer Descends - 1996: The Magnificent Void- 1997: On This Planet- 1998: Slow Heat- 1999: Truth & Beauty: The Lost Pieces Volume Two - 1999: Atmospheric Conditions- 1999: Light Fantastic- 2000: Early Man - 2000: Midnight Moon- 2001: Time of the Earth- 2001: Core- 2001: Streams & Currents- 2002: Darkest Before Dawn- 2003: Mystic Chords & Sacred Spaces - 2003: Texture Maps: The Lost Pieces Vol. 3 - 2003: Life Sequence- 2004: Fever Dreams- 2004: Holding the Space: Fever Dreams II- 2004: Places Beyond: The Lost Pieces Vol. 4 - 2005: Possible Planet- 2005: New Life Dreaming- 2006: Immersion : One- 2006: Proof Positive- 2006: Kairos: The Meeting of Time and Destiny - 2006: Immersion : Two- 2007: Fever Dreams III- 2007: Immersion : Three - 2008: A Deeper Silence- 2008: Landmass- 2009: Dynamic Stillness 

**อ้างอิง**
หมวดหมู่:นักดนตรีชาวอเมริกัน
หมวดหมู่:คีตกวีชาวอเมริกัน
หมวดหมู่:บุคคลจากรัฐแคลิฟอร์เนีย
เค็มนิทซ์

เค็มนิทซ์ (Chemnitz, pron; ระหว่าง ค.ศ. 1953–1990 ใช้ชื่อว่า คาร์ล-มาคส์-ชตัท, Karl-Marx-Stadt) เป็นเมืองใหญ่อันดับสามในรัฐซัคเซิน รองจากไลพ์ซิชและเดรสเดิน
ชื่อเมืองตั้งตามแม่น้ำที่ไหลผ่านเมือง คำว่า เค็มนิทซ์ เป็นภาษาซอร์เบีย (Sorbian) แปลว่า ลำธารที่เต็มไปด้วยก้อนหิน

**อ้างอิง**
หมวดหมู่:เมืองในประเทศเยอรมนี
หมวดหมู่:เมืองในรัฐซัคเซิน
หมวดหมู่:เมืองหลวงทางวัฒนธรรมของยุโรป
เดรสเดิน

เดรสเดิน (Dresden, De-Dresden-pronunciation.ogg) เป็นเมืองหลวงของรัฐซัคเซิน ประเทศเยอรมนี มีประชากรราวเจ็ดแสนคน ถือเป็นเมืองที่มีประชากรมากเป็นอันดับที่ 12 ของประเทศ และเป็นเมืองกว้างอันดับ 4 ของประเทศ (รองจากเบอร์ลิน, ฮัมบวร์ค, และโคโลญ) เดรสเดินถือเป็นเมืองใหญ่ที่สุดริมแม่น้ำเอ็ลเบอ เป็นรองเพียงฮัมบวร์ค 
เดรสเดินมีประวัติศาสตร์ที่ยาวนาน เคยเป็นเมืองหลวงและที่ประทับของเจ้าแคว้นและกษัตริย์แห่งซัคเซิน เป็นเมืองที่รุ่งเรืองไปด้วยวัฒนธรรมและศิลปะตลอดหลายศตวรรษ อาคารบริเวณใจกลางเมืองมีสถาปัตยกรรมบารอกและโรโกโกที่วิจิตรจนได้รับการขนานนามว่าเป็นกล่องอัญมณี เมืองเดรสเดินได้รับความเสียหายเกือบสมบูรณ์จากการทิ้งระเบิดโดยสัมพันธมิตรในช่วงสงครามโลกครั้งที่สองซึ่งคร่าชีวิตผู้คนกว่า 25,000 คน ส่วนใหญ่เป็นพลเรือน ภายหลังสงครามได้มีการบูรณะโบราณสถานต่าง ๆ ในเมืองซึ่งใช้เวลากว่าหลายสิบปี นครเดรสเดินเคยมีสถานะเป็นแหล่งมรดกโลกโดยยูเนสโกระหว่าง ค.ศ. 2004–2009
หลังการรวมประเทศเยอรมนีใน ค.ศ. 1990 เดรสเดินกลายเป็นศูนย์กลางด้านการเมือง, วัฒนธรรม และการศึกษาของประเทศเยอรมนีและยุโรป มหาวิทยาลัยเทคนิคแห่งเดรสเดินเป็นหนึ่งในสิบสถาบันอุดมศึกษาใหญ่ที่สุดของเยอรมนี โดยเป็นแหล่งอุตสากรรมสารกึ่งตัวนำมาตั้งแต่ปีค.ศ. 1969 อุตสาหกรรมรองลงมาคืออุตสาหกรรมเวชภัณฑ์ โรงงานเซรุ่นซัคเซินถือเป็นหนึ่งในผู้ผลิตวัคซีคแถวหน้าของโลก

**ภูมิอากาศ**

**อ้างอิง**

**ดูเพิ่ม**
 ซัคเซิน- มรดกโลกในเยอรมนี

หมวดหมู่:เมืองในประเทศเยอรมนี
ลา โทยา แจ็กสัน

ลา โทยา อีวอน แจ็กสัน (La Toya Yvonne Jackson)  นักร้อง นักเต้น นักแต่งเพลงและนักแสดงชาวอเมริกัน เป็นพี่น้องคนที่ห้าในจำนวนเก้าคนของตระกูลแจ็กสัน โดยเป็นพี่สาวของไมเคิลและเจเน็ต  เธอมีผลงานร้องเพลงในช่วงทศวรรษ 1980 ถึง 1990 ก่อนจะมีผลงานน้อยลง และกลับมามีผลงานอีกครั้งในปี 2004
ลา โทยา เคยถ่ายภาพเปลือยตีพิมพ์ในนิตยสารเพลย์บอยฉบับเดือนมีนาคม ค.ศ. 1989 โดยเธอระบุในหนังสืออัตชีวประวัติว่า เป็นการตัดสินใจด้วยตัวเอง  แต่ในภายหลังเธอได้เปิดเผยกับสื่อว่าถูกทุบตีและขู่เข็ญโดยแจ็ก กอร์ดอน ผู้จัดการส่วนตัวซึ่งต่อมาได้กลายเป็นสามีของเธอ โดยหวังผลด้านการตลาด  นิตยสารเพลย์บอยฉบับนั้นขายได้ถึง 8 ล้านฉบับ กลายเป็นฉบับที่ขายดีที่สุดในประวัติศาสตร์  หลังจากนั้นเธอได้ถ่ายภาพเปลือยให้กับเพลย์บอยอีกครั้งในฉบับเดือนพฤศจิกายน 1991 เพื่อเป็นการโปรโมตหนังสืออัตชีวประวัติ "La Toya: Growing up in the Jackson Family" และได้ถ่ายวิดีโอภาพเปลือยให้กับนิตยสารเพลย์บอยอีกครั้งในปี 1994

**อ้างอิง**

**แหล่งข้อมูลอื่น**
 Official site date=2020-09-06 
*name=La Toya Jackson
หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากรัฐอินดีแอนา
รัฐนอร์ทไรน์-เว็สท์ฟาเลิน

รัฐนอร์ทไรน์-เว็สท์ฟาเลิน (Nordrhein-Westfalen) หรือ รัฐนอร์ทไรน์-เวสต์ฟาเลีย (North Rhine-Westphalia) เป็นหนึ่งในสิบหกรัฐของประเทศเยอรมนี ตั้งอยู่ทางตะวันตกของเยอรมนี มีพรมแดนติดกับประเทศเนเธอร์แลนด์และประเทศเบลเยียม อาณาเขตของรัฐนอร์ทไรน์-เว็สท์ฟาเลินประกอบด้วยดินแดนฝั่งตะวันตกทางตอนเหนือของแม่น้ำไรน์ ถือเป็นรัฐที่มีประชากรมากที่สุดในประเทศด้วยจำนวนประชากรกว่าสิบแปดล้านคน และมีขนาดเศรษฐกิจใหญ่เป็นอันดับหกของประเทศ
เมืองหลวงของรัฐคือดึสเซิลดอร์ฟ ในขณะที่เมืองใหญ่สุดในรัฐคือบ็อน ซึ่งเป็นเมืองหลวงเก่าของประเทศเยอรมนีตะวันตก

**การปกครอง**

**ส่วนภูมิภาค**
รัฐนอร์ทไรน์-เว็สท์ฟาเลิน ประกอบด้วยห้าส่วนภูมิภาค (Regierungsbezirke) เทียบเท่าจังหวัด ได้แก่:
# ดึลเซิลดอร์ฟ (Düsseldorf)
# เคิลน์ (Köln)
# อานส์แบร์ค (Arnsberg)
# เด็ทม็อลท์ (Detmold)
# มึนส์เทอร์ (Münster)

**อำเภอ**
รัฐนอร์ทไรน์-เว็สท์ฟาเลิน ประกอบด้วย 31 อำเภอ (Kreise) และ 23 นครนอกอำเภอ (kreisfreie Städte) ซึ่งมีเทศบาลท้องถิ่นทั้งหมด 396 แห่ง

**ดูเพิ่ม**
 รัฐซัคเซิน- มรดกโลกในเยอรมนี

**อ้างอิง**

**แหล่งข้อมูลอื่น**
  เว็บหลักของรัฐ-  ภูมิทัศน์รัฐ date=2008-05-03 -  เว็บการท่องเที่ยว-  ข้อมูลประวัติของรัฐ date=2002-11-22 -  การรวมดินแดนช่วงสงครามโลกครั้งที่ 2fix-attempted=yes -  คลังภาพ date=2011-07-18 
นอร์ทไรน์-เว็สท์ฟาเลิน
หมวดหมู่:รัฐและดินแดนที่ก่อตั้งในปี พ.ศ. 2489
หมวดหมู่:รัฐนอร์ทไรน์-เว็สท์ฟาเลิน
รัฐทือริงเงิน

เสรีรัฐทือริงเงิน (Freistaat Thüringen) หรือ เสรีรัฐทูรินเจีย (Free State of Thuringia) เป็นหนึ่งในสิบหกรัฐของประเทศเยอรมนี ตั้งอยู่ทางตอนกลางของประเทศ มีเนื้อที่ 16,171 ตารางกิโลเมตร ซึ่งเล็กเป็นอันดับ 6 ของประเทศ มีประชากรประมาณ 2.14 ล้านคน ซึ่งน้อยเป็นอันดับ 5 ของประเทศ รัฐทือริงเงินมีเมืองแอร์ฟวร์ทเป็นเมืองหลวง เมืองสำคัญอื่นๆ ของรัฐ เช่น ไวมาร์ เกรา เยนา ซูล เป็นต้น 
รัฐทือริงเงินมีฉายาว่า "หัวใจสีเขียวแห่งเยอรมนี" (das grüne Herz Deutschlands) ตั้งแต่ปลายคริสต์ศตวรรษที่ 19 เนื่องจากมีพื้นที่ป่าไม้เหลืออยู่มาก

**ภูมิศาสตร์**
ป่าทือริงเงินในฤดูหนาว
รัฐทือริงเงินมีอาณาเขตติดต่อนับจากทิศตะวันตกเฉียงเหนือเรียงตามเข็มนาฬิกาดังนี้ รัฐนีเดอร์ซัคเซิน ซัคเซิน-อันฮัลท์ ซัคเซิน บาวาเรีย และเฮ็สเซิน โดยรัฐนีเดอร์ซัคเซินมีแนวเขาฮาร์ซ ฝั่งตะวันตกแบ่ง รัฐซัลเซิน-อันฮัลท์ก็ถูกแบ่งโดยแนวเขาฮาร์ซฝั่งตะวันออก เขตติดต่อรัฐบาวาเรียที่อยู่ตอนใต้มีป่าทือริงเงินกั้น โดยแนวเขาฮาร์ซนี้ทอดยาวไปทางใต้จนถึงป่าทือริงเงิน ส่วนฝั่งตะวันออกของรัฐเป็นที่ราบ แม่น้ำที่สำคัญของรัฐได้แก่ แม่น้ำแวร์รา (Werra) ที่เป็นต้นกำเนิดของแม่น้ำเวเซอร์ และแม่น้ำซาเลอ (Saale) ที่ไหลจากทิศใต้สู่เหนือผ่านที่ราบฝั่งตะวันออก
จุดกึ่งกลางของเยอรมนีตั้งอยู่ในรัฐทือริงเงิน ซึ่งอยู่บริเวณเทศบาลนีเดอร์ดอร์ลา

**อาณาเขต**
 ทิศเหนือ จรดรัฐนีเดอร์ซัคเซินและรัฐซัคเซิน-อันฮัลท์- ทิศตะวันออก จรดรัฐซัคเซิน- ทิศใต้ จรดรัฐไบเอิร์น- ทิศตะวันตก จรดรัฐเฮ็สเซิน

**ภูมิอากาศ**
รัฐทือริงเงินมีภูมิอากาศแบบอบอุ่นจากอิทธิพลของลมตะวันตกที่พัดนำความชื้นปกคลุม โดยเฉพาะลมจากทิศตะวันตกเฉียงเหนือไปยังทิศตะวันออกเฉียงใต้ สภาพภูมิอากาศแสดงลักษณะภาคพื้นทวีป ฤดูหนาวมีความหนาวเย็นเป็นเวลานาน และฤดูร้อนอบอุ่นขึ้น ช่วงเวลาที่แห้งแล้งได้รับการบันทึกบ่อยครั้ง โดยเฉพาะอย่างยิ่งในแอ่งทือริงเงิน ซึ่งอับลมจากการมีภูเขาล้อมรอบในทุกทิศทาง เป็นพื้นที่ที่แห้งแล้งที่สุดของประเทศเยอรมนี โดยมีปริมาณน้ำฝนรายปีเพียง 400 ถึง 500 มิลลิเมตร
เมืองอาร์เทิร์นทางตะวันออกเฉียงเหนือมีอากาศอบอุ่นและแห้ง โดยมีอุณหภูมิเฉลี่ยต่อปี 8.5 °C และมีปริมาณน้ำฝนเฉลี่ย 450 มม. แตกต่างกับเมืองโอแบร์โฮฟ ซึ่งอยู่ในป่าทือริงเงิน ที่เปียกชื้นและมีอากาศเย็นซึ่งมีอุณหภูมิเฉลี่ยเพียง 4.4 °C และปริมาณน้ำฝนเฉลี่ยต่อปีสูงถึง 1,300 มม.

**เขตปกครอง**
แผนที่การแบ่งเขตปกครองของรัฐทือริงเงิน
รัฐทือริงเงินแบ่งเขตปกครองชนิดอำเภอ (Landkreis) จำนวน 17 อำเภอ ได้แก่
และมีเขตปกครองชนิดเมือง (kreisfreie Stadt) จำนวน 6 เมือง ได้แก่

**อ้างอิง**

**แหล่งข้อมูลอื่น**
  เว็บหลักของรัฐ-  เว็บท่องเที่ยวของรัฐ -  เว็บข้อมูลท่องเที่ยวของรัฐ-  ประวัติรัฐ date=2013-05-26 -  คลังภาพ -  เว็บข้อมูลท่องเที่ยวของรัฐ date=2006-02-07   - Regional/Europe/Germany/States/Thuringia/- 62366
ทือริงเงิน
หมวดหมู่:รัฐและดินแดนที่ก่อตั้งในคริสต์ทศวรรษ 450
หมวดหมู่:สิ้นสุดในคริสต์ทศวรรษ 1240
หมวดหมู่:รัฐและดินแดนที่ก่อตั้งในปี พ.ศ. 2463
หมวดหมู่:สิ้นสุดในปี พ.ศ. 2495
หมวดหมู่:รัฐและดินแดนที่ก่อตั้งในปี พ.ศ. 2533
หมวดหมู่:รัฐทือริงเงิน
หมวดหมู่:รัฐในสาธารณรัฐไวมาร์
จอห์น ฮอว์ควูด

จอห์น ฮอว์ควูด (italic=yes) (ค.ศ. 1320 – ค.ศ. 1394) เป็นทหารรับจ้างหรือคอนดตติเอเรชาวอังกฤษของคริสต์ศตวรรษที่ 14 ในอิตาลี นักบันทึกพงศาวดารชาวฝรั่งเศสฌอง ฟรัวส์ซาร์ท (Jean Froissart) รู้จักฮอว์ควูดในนามว่า “ฮัคคูเด” และชาวอิตาลีว่า “จิโอวานนิ อคูโต” ฮอว์ควูดเริ่มอาชีพโดยการเป็นทหารรับจ้างให้แก่พระสันตะปาปาก่อนและต่อมาก็กับฝ่ายต่างๆ ตามแต่จะได้รับจ้างเป็นเวลากว่า 30 ปี
ชีวิตเบื้องต้นของฮอว์ควูดเต็มไปด้วยตำนานและเรื่องเล่าขานและไม่ทราบสาเหตุของการมีอาชีพเป็นทหาร แต่ตามเรื่องที่ยอมรับกันเป็นส่วนใหญ่ฮอว์ควูดเป็นลูกชายคนที่สองของช่างย้อมหนังในเอสเซ็กซ์และได้ไปฝึกงานอยู่ที่ลอนดอน บางเรื่องก็อ้างว่าเป็นช่างตัดเสื้อมาก่อนที่จะเป็นทหาร
ฮอว์ควูดเป็นทหารในกองทัพอังกฤษในฝรั่งเศสในตอนต้นของสงครามร้อยปี ภายใต้การนำของสมเด็จพระเจ้าเอ็ดเวิร์ดที่ 3 แห่งอังกฤษ บ้างก็ว่าฮอว์ควูดเข้าร่วมต่อสู้ในยุทธการเครซี และ/หรือ ยุทธการปัวติเยร์ส แต่ก็ไม่มีหลักฐานสนับสนุน นอกจากนั้นก็มีตำนานว่าได้รับพระราชทานบรรดาศักดิ์โดยพระเจ้าเอ็ดเวิร์ดเองหรือไม่ก็เอ็ดเวิร์ด เจ้าชายดำ หรืออาจจะเป็นได้ว่าแต่งตั้งตนเองเพื่อเป็นประโยชน์แก่การไปรับจ้างเป็นทหาร ชีวิตการเป็นทหารของฮอว์ควูดให้แก่ฝ่ายอังกฤษมาสิ้นสุดลงในยุทธการเบรตินยี ใน ค.ศ. 1360

**อ้างอิง**

**ดูเพิ่ม **
 ทหารรับจ้าง 
หมวดหมู่:ทหารรับจ้าง
หมวดหมู่:นักการทหารชาวอังกฤษ
รัฐชเลสวิช-ฮ็อลชไตน์

รัฐชเลสวิช-ฮ็อลชไตน์ (Schleswig-Holstein) เป็นหนึ่งในสิบหกรัฐของประเทศเยอรมนี ตั้งอยู่ทางตอนเหนือสุดของประเทศ มีเมืองคีลเป็นเมืองหลวง เมืองสำคัญ ได้แก่ เมืองลือเบ็ค เป็นทั้งเมืองโบราณที่ได้รับการจดทะเบียนเป็นมรดกโลกทางวัฒนธรรม ยังเป็นเมืองท่าสำคัญชายฝั่งทะเลบอลติก และเป็นเมืองท่องเที่ยวชายทะเลที่มีชื่อเสียง

**อาณาเขต**
 ทิศเหนือ จรดประเทศเดนมาร์ก- ทิศตะวันออก จรดทะเลบอลติก- ทิศใต้ จรดรัฐนีเดอร์ซัคเซินและรัฐเมคเลินบวร์ค-ฟอร์พ็อมเมิร์น- ทิศตะวันตก จรดทะเลเหนือ

**อ้างอิง**

**แหล่งข้อมูลอื่น**
  เว็บไซต์ของสหพันธรัฐ date=2015-04-16 -  เว็บข้อมูลสหพันธรัฐ -  คลังภาพ
ชเลสวิช-ฮ็อลชไตน์
หมวดหมู่:รัฐและดินแดนที่ก่อตั้งในปี พ.ศ. 2489
หมวดหมู่:รัฐชเลสวิช-ฮ็อลชไตน์
ทริลเลอร์ (เพลง)

ทริลเลอร์ (Thriller) เป็นซิงเกิลของนักร้องชาวอเมริกัน ไมเคิล แจ็คสัน แต่งโดยร็อด เทมเพอร์ตัน และโปรดิวซ์โดยควินซี โจนส์ เป็นซิงเกิลลำดับที่ 7  ในอัลบั้มทริลเลอร์ และเป็นลำดับสุดท้ายที่ปล่อยในสังกัดอีพิกเรเคิดส์ จากอัลบั้มในชื่อเดียวกันที่วางขายในปี ค.ศ. 1982  หลังจากที่ปรากฏในรูปแบบมิวสิกวิดีโอความยาว 14 นาที ออกอากาศทางเอ็มทีวี โดยตัวเอ็มวีที่ถ่ายทำเมื่อวันที่ 2 ธันวาคม ค.ศ. 1983 แจ็คสันใส่ชุดธีมฮาโลวีนในการแสดงครั้งนั้น ตั้งแต่ปลายปี ค.ศ. 1983 ซิงเกิลนี้ขึ้นถึงอันดับสี่ในสหรัฐอเมริกา และอันดับสิบในประเทศอังกฤษ ทริลเลอร์ถูกปล่อยเป็นซิงเกิลเมื่อวันที่ 23 มกราคม ค.ศ. 1984
ทริลเลอร์ แต่งโดยร็อด เทมเพอร์ตัน และโปรดิวซ์โดยควินซี โจนส์ มีศิลปินรับเชิญคือ วินเซนต์ ไพรซ์ นักแสดงชาวอเมริกันช่วยร้องท่อนแร็พให้  เพลงนี้ถือเป็นเพลงประจำตัวเพลงหนึ่งของแจ็กสัน ส่วนหนึ่งเนื่องจากความสำเร็จของมิวสิกวิดีโอ ซึ่งได้รับการบันทึกสถิติโลกกินเนสส์ว่าเป็น "มิวสิกวิดีโอที่ประสบความสำเร็จที่สุด" ขายได้มากกว่า 9 ล้านชุด 
มิวสิกวิดีโอเขียนบทและกำกับโดยจอห์น แลนดิส ผู้กำกับภาพยนตร์ที่มีชื่อเสียงจากภาพยนตร์ The Blues Brothers (1980)  และภาพยนตร์สยองขวัญ An American Werewolf in London  (1981)  โดยไมเคิลร่วมเขียนบท และแสดงนำคู่กับโอลา เรย์ อดีตนางแบบนิตยสารเพลย์บอย ถ่ายทำในรูปแบบภาพยนตร์สั้น ในแนวภาพยนตร์มนุษย์หมาป่าและซอมบี้สยองขวัญ  ด้วยงบประมาณสูงถึง 500,000 ดอลลาร์สหรัฐ  ออกอากาศครั้งแรกในช่วงก่อนวันหยุดเทศกาลคริสต์มาสปี ค.ศ. 1983  ถูกเรียกให้เปิดซ้ำ ๆ ถึงชั่วโมงละสองครั้ง  และได้รับรางวัลแกรมมี ในสาขามิวสิกวิดีโอยอดเยี่ยมประจำปี ค.ศ. 1985 และติดอันดับ 1 ของ "100 อันดับมิวสิกวิดีโอยอดเยี่ยมเท่าที่เคยมีการสร้างมา" ของช่องเอ็มทีวี 

**รายชื่อเพลง**
 ซิงเกิล 7 นิ้ว
# "ทริลเลอร์" (อีดิต) – 3:42
# "ธิงส์ไอดูฟอร์ยู" (สด) – 3:31- ซิงเกิล 12 นิ้ว
# "ทริลเลอร์" – 5:57
# "ทริลเลอร์" (เสียงดนตรี) – 5:57- แม็กซี 12 นิ้ว
# "ทริลเลอร์" – 5:57
# "ทริลเลอร์" (เวอร์ชันรีมิกซ์ช็อต) – 4:05
# "ธิงส์ไอดูฟอร์ยู" (สด) – 3:31- มินิซีดีซิงเกิล
# "ทริลเลอร์" - 4:08
# "ฮิวแมนเนเจอร์" - 3:47- ซีดีซิงเกิล
# "ทริลเลอร์" (เวอร์ชันรีมิกซ์ช็อต) – 4:08
# "แคนต์เก็ตเอาตาเดอะเรน" – 4:09- วิชั่นนารี: เดอะวิดีโอซิงเกิลส์ (DVD side)
# ไมเคิล แจ็กสัน ทริลเลอร์ (วิดีโอ) – 13:40
# "ทริลเลอร์" (เวอร์ชันรีมิกซ์ช็อต) – 4:09
# "ทริลเลอร์" (เวอร์ชันอัลบั้ม) – 5:58- ดิจิทัลดาวน์โหลด
# "ทริลเลอร์ (สตีฟ อาโอกิ มิดไนต์อาวเออร์รีมิกซ์)" – 5:02

**ชาร์ต**

**ชาร์ตประจำสัปดาห์**

**ชาร์ตสิ้นปี**

**การรับรอง**

**อ้างอิง**
บรรณานุกรม- isbn=1-84240-178-5- George, Nelson (2004). Michael Jackson: The Ultimate Collection booklet. Sony BMG.- isbn=978-1-84938-261-8- isbn=0-9749779-0-X- isbn=0-330-42005-4- isbn=978-0-7552-0091-7

**แหล่งข้อมูลอื่น**
 ไมเคิล แจ็คสัน - ทริลเลอร์
หมวดหมู่:เพลงในปี พ.ศ. 2525
หมวดหมู่:ซิงเกิลในปี พ.ศ. 2527
หมวดหมู่:เพลงของไมเคิล แจ็กสัน
จักรวรรดิไนเซีย

จักรวรรดิไนเซีย หรือ จักรวรรดิโรมันแห่งไนเซีย (Empire of Nicaea หรือ Roman Empire of Nicaea, Βασίλειον τῆς Νίκαιας) เป็นอาณาจักรที่ใหญ่ที่สุดในบรรดารัฐไบแซนไทน์กรีกที่ก่อตั้งโดยชนชั้นเจ้านายผู้ปกครองจักรวรรดิไบแซนไทน์ที่หนีมาหลังจากที่เสียคอนสแตนติโนเปิลไปในสงครามครูเสดครั้งที่ 4 จักรวรรดิไนเซียก่อตั้งโดยราชวงศ์ลาคาริสรุ่งเรืองระหว่างปี ค.ศ. 1204 ไปจนเมื่อสิ้นสุดลงในปี ค.ศ. 1261

**การก่อตั้ง**
ในปี ค.ศ. 1204 อเล็กซิออสที่ 5 ดูคาสจักรพรรดิแห่งจักรวรรดิไบแซนไทน์เสด็จหนีจากคอนสแตนติโนเปิลหลังจากที่นักรบครูเสดชาวฝรั่งเศสเข้ารุกรานเมือง จักรพรรดิธีโอดอร์ที่ 1 ลาสคาริส พระโอรสเขยในจักรพรรดิอเล็กซิออสที่ 3 อันเจลอส ได้รับการประกาศให้เป็นจักรพรรดิแต่พระองค์ก็เสด็จหนีเช่นกัน โดยไปยังเมืองไนเซียในไบธีเนีย (Bithynia) เมื่อทรงเห็นว่าสถานการณ์ของคอนสแตนติโนเปิลอยู่ในสภาพที่สิ้นหวัง
จักรวรรดิละตินที่ก่อตั้งโดยนักรบครูเสดในคอนสแตนติโนเปิล ไม่มีความแข็งแกร่งพอที่จะควบคุมดินแดนต่างของไบแซนไทน์ ซึ่งทำให้มีรัฐเล็กรัฐน้อยก่อตัวกันขึ้นมาในอาณาจักรเดสโพเททแห่งเอพิรอส (Despotate of Epiros) และจักรวรรดิเทรบิซอนด์ (Empire of Trebizond) และไนเซียเอง แม้ว่าเทรบิซอนด์จะแยกตัวไปเป็นรัฐอิสระเพียงสองสามอาทิตย์ก่อนที่คอนสแตนติโนเปิลจะล่ม แต่ไนเซียตั้งอยู่ใกล้จักรวรรดิละตินมากกว่าและอยู่ในตำแหน่งที่เหมาะกับการที่จะใช้ในการก่อตั้งจักรวรรดิไบแซนไทน์ขึ้นใหม่ได่ง่ายกว่า
จักรพรรดิธีโอดอร์ที่ 1 ลาสคาริส ไม่ทรงประสบความสำเร็จเท่าใดนักในระยะแรก พระองค์ทรงได้รับความพ่ายแพ้ที่โพเมเนนัม และพรูซา หรือเบอร์ซาในตุรกีปัจจุบันในปี ค.ศ. 1204 แต่ทรงยึดดินแดนส่วนใหญ่ทางตะวันตกเฉียงเหนือของอานาโตเลียมาได้หลังจากที่จักรพรรดิบอลด์วินที่ 1 แห่งคอนสแตนติโนเปิลต้องทรงต่อต้านการรุกรานของจักรพรรดิคาโลยันแห่งบัลแกเรีย นอกจากนั้นธีโอดอร์ก็ยังทรงได้รับชัยชนะต่อกองทัพของเทรบิซอนด์และคู่อริอื่น ๆ ซึ่งทำให้พระองค์ทรงมีอำนาจปกครองอาณาจักรใหม่ที่มีอำนาจมากที่สุด ในปี ค.ศ. 1206 ธีโอดอร์ก็ทรงประกาศพระองค์เป็นจักรพรรดิแห่งไนเซีย
การเจรจาสงบศึกและการสร้างพันธมิตรเกิดขึ้นและล่มสลายหลายครั้งในช่วงสองสามปีต่อมา ในฐานะที่เป็นรัฐที่สืบเนื่องต่อมา จักรวรรดิละติน, บัลแกเรีย และเซลจุคตุรกีแห่งไอโคเนียม ต่างก็ต่อสู้กันเอง ในปี ค.ศ. 1211 ธีโอดอร์ก็ทรงได้รับชัยชนะครั้งใหญ่ต่อการรุกรานของเซลจุคผู้ที่ได้รับการหนุนหลังอเล็กซิออสที่ 3 ในการพยายามกู้ราชบัลลังก์คืน ธีโอดอร์พยายามสร้างความถูกต้องในการดำรงตำแหน่งจักรพรรดิของพระองค์เองโดยทรงแต่งตั้งพระสังฆราชองค์ใหม่แห่งไนเซีย ในปี ค.ศ. 1219 ธีโอดอร์ก็เสกสมรสกับพระราชธิดาของจักรพรรดินีแห่งจักรวรรดิละติน จักรพรรดินีโยลันดาแห่งฟลานเดอร์ส แต่ก็มาเสด็จสวรรคตลงในปี ค.ศ. 1221 ผู้ครองราชย์ต่อจากพระองค์คือพระโอรสเขยจักรพรรดิจอห์นที่ 3 ดูคาส วาตัทซีส

**อ้างอิง**

**ดูเพิ่ม**
 จักรวรรดิละติน- จักรวรรดิไบแซนไทน์
หมวดหมู่:จักรวรรดิไบแซนไทน์
หมวดหมู่:รัฐสิ้นสภาพในทวีปเอเชีย
หมวดหมู่:จักรวรรดิไนเซีย
น
น
จักรพรรดิอเล็กซิออสที่ 3 อันเจลอส

จักรพรรดิอเล็กซิออสที่ 3 อันเจลอส (Alexios III Angelos, Αλέξιος Γ' Άγγελος) (ค.ศ. 1153 – ค.ศ. 1211) อเล็กซิออสที่ 3 อันเจลอสทรงเป็นจักรพรรดิแห่งจักรวรรดิไบแซนไทน์ของราชวงศ์อันเจลิด ผู้ทรงครองราชย์ระหว่างปี ค.ศ. 1195 จนถึงปี ค.ศ. 1203 เมื่อทรงถูกถอดจากการเป็นจักรพรรดิ

**อ้างอิง**

**ข้อมูลเพิ่มเติม**
 จักรวรรดิไบแซนไทน์
หมวดหมู่:จักรพรรดิไบแซนไทน์
หมวดหมู่:บุคคลในสงครามครูเสดครั้งที่ 4
จักรพรรดิไอแซ็คที่ 2 อันเจลอส

จักรพรรดิไอแซ็คที่ 2 อันเจลอส (Isaac II Angelos, Ισαάκιος Β’ Άγγελος) (กันยายน ค.ศ. 1156 – มกราคม ค.ศ. 1204) ไอแซ็คที่ 2 อันเจลอสทรงเป็นจักรพรรดิแห่งจักรวรรดิไบแซนไทน์ของราชวงศ์อันเจลิดสองครั้งๆ แรกระหว่างปี ค.ศ. 1185 ถึงปี ค.ศ. 1195 และครั้งที่สองระหว่างปี ค.ศ. 1203 ถึงปี ค.ศ. 1204 
จักรพรรดิไอแซ็คที่ 2 เป็นพระราชโอรสของอันโดรนิคอส ดูคาส อันเจลอสผู้เป็นแม่ทัพคนสำคัญของอานาโตเลีย (ราว ค.ศ. 1122 - หลังจาก ค.ศ. 1185) 

**อ้างอิง**

**ข้อมูลเพิ่มเติม**
 จักรวรรดิไบแซนไทน์
หมวดหมู่:จักรพรรดิไบแซนไทน์
ท่าเรือปากเกร็ด

ท่าเรือปากเกร็ด (Pak Kret Pier; รหัส: น 33, N 33) หรือ ท่าน้ำแจ้งวัฒนะ หรือ ท่าน้ำสะพานพระราม 4 เป็นท่าน้ำริมแม่น้ำเจ้าพระยาบริเวณด้านล่างสะพานพระราม 4 ถนนแจ้งวัฒนะ เขตเทศบาลนครปากเกร็ด จังหวัดนนทบุรี

**ความสำคัญ**
ท่าเรือปากเกร็ด เป็นท่าเรือต้นทางและ
ปลายทางของเรือด่วนเจ้าพระยา (ธงเขียว/เหลือง) เพียงสายเดียวเท่านั้น
ซึ่งมีเรือวิ่งให้บริการเฉพาะวันธรรมดา
จันทร์ถึงศุกร์ เช้ากับเย็น ตอนเช้าช่วงเวลา
06:00-07:50 น. จะเป็นต้นทางของ
เรือด่วนพิเศษธงเขียว/เหลือง ขาล่องเข้าเมือง
หมดระยะท่าเรือสาทร (CEN)
ส่วนตอนเย็นช่วงเวลา 16:05-17:45 น.
จะเป็นปลายทางของเรือด่วนพิเศษธงเขียว/เหลือง ขาขึ้น ที่วิ่งมาจากต้นทางท่าเรือสาทร

**สถานที่สำคัญ**
 สะพานพระราม 4- เกาะเกร็ด - โรงเรียนปากเกร็ด- ที่ว่าการอำเภอปากเกร็ด- เทศบาลนครปากเกร็ด

**โครงสร้าง**
ท่าเรือปากเกร็ด ประกอบไปด้วยโครงสร้างแบบโป๊ะเหล็กเชื่อมต่อแนวทางเดิน โดยมีโป๊ะเหล็กขนาดกว้าง 1.90 เมตร ยาว 2.40 เมตร

**ท่าเรือด่วนเจ้าพระยา**
ท่าเรือปากเกร็ด, รหัส: น 33 (Pak Kret Pier, code: N 33)- ต้นทาง เรือด่วนเจ้าพระยาธงเขียว/เหลือง
ขาล่อง ปลายทาง สาทร (CEN) ตอนเช้า- ปลายทาง เรือด่วนเจ้าพระยาธงเขียว/เหลือง
ขาขึ้น ต้นทาง สาทร (CEN) ตอนเย็น

**ท่าเรือใกล้เคียง**

**ท่าเรือข้ามฟาก**
ท่าเรือปากเกร็ด บริเวณด้านหน้า มีเรือ 2 เส้นทางหมุนเวียนให้บริการในท่าเดียวกัน โดยแยกเป็นโป๊ะด้านทิศเหนือสำหรับผู้โดยสารลงเรือ และด้านทิศใต้สำหรับผู้โดยสารขี้นจากเรือ- ท่าเรือปากเกร็ด-เกาะเกร็ด- เกาะเกร็ด-ท่าเรือปากเกร็ด- ท่าเรือปากเกร็ด-ท่าเรือวัชรีวงศ์- ท่าเรือวัชรีวงศ์-ท่าเรือปากเกร็ด

**การเชื่อมต่อรถโดยสาร**

**องค์การขนส่งมวลชนกรุงเทพ**

**เอกชน**
 เส้นทางที่มีรถรองรับวีลแชร์

**ชานเมือง**
 รถตุ๊กตุ๊กสองแถว ในเส้นทางท่าเรือปากเกร็ด–เมืองทองธานี, ท่าเรือปากเกร็ด–ชลประทาน- รถหกล้อสองแถว ในสาย 9 (ปากเกร็ด–หมู่บ้านสหกรณ์ฯ 3), 1025 (ปากเกร็ด–วัดปากน้ำ นนทบุรี), 1027 (ปากเกร็ด–วัดสลักเหนือ) และ 1029 (ปากเกร็ด–วัดโพธิ์ทองบน)- รถตู้ ในเส้นทางท่าเรือปากเกร็ด–เมืองทองธานี, ท่าเรือปากเกร็ด–อนุสาวรีย์ชัยสมรภูมิ, ท่าเรือปากเกร็ด–งามวงศ์วาน, ท่าเรือปากเกร็ด–ฟิวเจอร์พาร์ครังสิต, ท่าเรือปากเกร็ด–มีนบุรี

**อ้างอิง**

**แหล่งข้อมูลอื่น**
ปากเกร็ด
ปากเกร็ด
ปากเกร็ด
หมวดหมู่:สิ่งก่อสร้างในอำเภอปากเกร็ด
ไอซ์ เอจ 2 เจาะยุคน้ำแข็งมหัศจรรย์

ไอซ์ เอจ 2 เจาะยุคน้ำแข็งมหัศจรรย์ (Ice Age: The Meltdown) หรือ ไอซ์ เอจ 2เป็นภาพยนตร์คอเมดีแอนิเมชันผจญภัยสัญชาติอเมริกันใน ค.ศ. 2006 ที่ผลิตโดยบลูสกาย สตูดิโอส์ และจัดจำหน่ายโดยทเวนตีธ์เซนจูรีฟอกซ์ ถือเป็นภาคต่อของ ไอซ์ เอจ (2002) และเรื่องที่สองในซีรีส์ภาพยนตร์ไอซ์ เอจ
ภาพยนตร์นี้ออกฉายรอบปฐมฤกษ์ที่ประเทศเบลเยียมในวันที่ 1 มีนาคม ค.ศ. 2006 และในประเทศสหรัฐเมื่อวันที่ 31 มีนาคมปีเดียวกัน แม้ว่าจะได้รับคำวิจาณ์ผสม ภาพยนตร์นี้ทำรายได้ไป 667 ล้านดอลลาร์สหรัฐทั่วโลก ทำให้เป็นภาพยนตร์ที่ทำรายได้มากเป็นอันดับ 3 ใน ค.ศ. 2006 และแอนิเมชันที่ทำรายได้สูงสุดใน ค.ศ. 2006 หลังจากภาพยนตร์นี้จึงมีภาคต่ออีก 3 เรื่อง

**เนื้อเรื่องย่อ**
สามสหายแห่งโลกยุคน้ำแข็งมหัศจรรย์ ทั้ง แมนนี่ ช้างแมมมอธขนปุย, ซิด สลอธสุดเฉื่อย, ดิเอโก้ เสือเขี้ยวดาบ และ สแคร็ท กระรอกฟันเหยินสุดอาภัพ ยังคงล่มหัวจมท้ายอยู่ด้วยกัน และสนุกสนานไปกับโลกที่กำลังละลาย แมนนี่ก็พร้อมแล้วที่จะสร้างครอบครัว แต่ก็นานมากแล้วที่ไม่เคยมีใครเห็นช้างแมมมอธตัวอื่นเลย แมนนี่เลยปลงตกคิดว่าตัวเองคงเป็นช้างแมมมอธตัวสุดท้าย จนกระทั่งเขาพบกับ แอลลี่ อย่างปาฏิหาริย์ ซึ่งเธอเป็นช้างแมมมอธเพศเมียตัวสุดท้ายบนโลกใบนี้ ติดปัญหาอยู่นิดที่ว่าทั้งสองไม่อาจปรองดองกันได้แม้สักวินาทีเดียว แถมแอลลี่ยังคิดว่าตัวเธอเป็นโอพอสซัมเสียด้วยซ้ำไป แอลลี่ยังมีภาระติดตัวเป็น “พี่น้อง” พอสซัมสองตัวชื่อ แครช กับ เอ็ดดี้ คู่หูป่วนนรก และเป็นตัวสร้างปัญหาปากเสียสุดอวดดีอีกด้วย

**ตัวละคร**

**อ้างอิง**

**แหล่งข้อมูลอื่น**
 0438097-  ข้อมูบเรื่อง ไอซ์ เอจ 2 เจาะยุคน้ำแข็งมหัศจรรย์ในเว็บไซต์ สยามโซน
หมวดหมู่:ภาพยนตร์ที่ออกฉายในปี พ.ศ. 2549
หมวดหมู่:ภาพยนตร์คอมพิวเตอร์แอนิเมชัน
หมวดหมู่:ภาพยนตร์อเมริกัน
หมวดหมู่:ภาพยนตร์แอนิเมชัน
หมวดหมู่:ภาพยนตร์แอนิเมชันอเมริกัน
หมวดหมู่:ไอซ์ เอจ
หมวดหมู่:ภาพยนตร์ภาคต่อ
หมวดหมู่:ภาพยนตร์แอนิเมชันทเวนตีธ์เซนจูรีฟอกซ์
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่ประพันธ์ดนตรีโดยจอห์น พาวเวลล์
หมวดหมู่:ภาพยนตร์โดยบลูสกายสตูดิโอส์
กลุ่มภาษาคิปชาก

กลุ่มภาษาคิปชาก (Kypchak languages) หรือกลุ่มภาษาเตอร์กิกตะวันตกเฉียงเหนือ ซึ่งเป็นสาขาหลักของกลุ่มภาษาเตอร์กิกที่มีผู้พูดมากกว่า 12 ล้านคน ในบริเวณตั้งแต่ลิทัวเนียถึงจีน

**ลักษณะทางภาษาศาสตร์**
ลักษณะร่วมกันของกลุ่มภาษาคิปชากได้แก่- เปลี่ยนเสียงจากภาษาเตอร์กิกดั้งเดิม d เป็น j- ไม่มีเสียง h ที่ตำแหน่งต้นพยางค์ ยกเว้นภาษาแฆแลจที่ยังเหลือลักษณะนี้- มีการเปลี่ยนเสียงสระบางตัว เปลี่ยนเสียง j ที่ต้นคำเป็น ʒ และมีการกล้ำเสียงที่พยางค์สุดท้าย

**การจัดจำแนก**
แบ่งได้เป็นสามกลุ่มคือ- กลุ่มภาษาคิปชาก-โบลการ์ รวมภาษาบัชกอร์ตและภาษาตาตาร์- กลุ่มภาษาคิปชาก-คูมาน รวมทั้งภาษาการาเชย์-บัลการ์ ภาษาคูเมียก ภาษาคาเรียม ภาษาเครียมชักและภาษาที่ตายแล้วอย่างภาษาคูมาน ภาษาอูรุมและภาษาตาตาร์ไครเมียมีพื้นฐานของภาษาคิปชาก-คูมาน แต่ได้รับอิทธิพลจากภาษาโอคุซมาก- กลุ่มภาษาคิปชาก-โนกาย ได้แก่ ภาษาการากัลปัก ภาษาคาซัคและภาษาโนกาย ภาษาคีร์กิซที่เป็นภาษาเขียนได้รับอิทธิพลจากกลุ่มภาษาคิปชากมากโดยเฉพาะจากภาษาคาซัค แต่ปรากฏว่าภาษานี้อยู่อีกกลุ่มหนึ่ง
ภาษาอุซเบกสำเนียงคิปชากเป็นกลุ่มภาษาคิปชากที่ครั้งหนึ่งเคยใช้พูดในอุซเบกิสถาน และกลายเป็นสำเนียงกลางระหว่างภาษาอุซเบกกับภาษาคาซัค ภาษาของชาวมัมลุกในอียิปต์คล้ายจะเป็นกลุ่มภาษาคิปชากซึ่งอาจะอยู่ในกลุ่มภาษาคิปชาก-คูมาน

**อ้างอิง**

**บรรณานุกรม**
isbn=0-415-08200-5
*isbn=3-447-03533-1
หมวดหมู่:ตระกูลภาษาเตอร์กิก
ไอซ์ เอจ 3 เจาะยุคน้ำแข็งมหัศจรรย์ จ๊ะเอ๋ไดโนเสาร์

ไอซ์ เอจ 3 เจาะยุคน้ำแข็งมหัศจรรย์ จ๊ะเอ๋ไดโนเสาร์ (italic=yes) หรือ ไอซ์ เอจ 3 เป็นภาพยนตร์แอนิเมชัน 3 มิติ ในปี 2009 สร้างโดยบลูสกายสตูดิโอและจัดจำหน่ายโดยทเวนตีธ์เซนจูรีฟอกซ์ ภาพยนตร์ได้รับเสียงวิจารณ์ทั้งบวกและลบ ถือเป็นภาพยนตร์แอนิเมชันที่ทำรายได้มากที่สุดเป็นอันดับ 2 ตลอดกาล ทำรายได้ 884 ล้านดอลลาร์สหรัฐทั่วโลก

**เนื้อเรื่องย่อ**
          กลับมาแล้ว เหล่าฮีโร่ติดลบต่ำกว่าศูนย์องศาจากภาพยนตร์สุดฮาที่ทำรายได้ถล่มทลายทั่วโลกทั้ง Ice Age เจาะยุคน้ำแข็งมหัศจรรย์ และ Ice Age: The Meldown ไอซ์เอจ 2 เจาะยุคน้ำแข็งมหัศจรรย์ กลับมาคราวนี้ กลับมาพร้อมกับการผจญภัยสุดเหลือเชื่อ....ที่ข้ามยุคกันยาว
สแคร็ท ยังคงไล่ล่าเม็ดถั่วที่ยังคงตามหลอกหลอนชนิดไม่รู้จักเหน็ดไม่รู้จักเหนื่อย ในขณะเดียวกันก็, อาจจะ, ตามล่าหารักแท้ไปพร้อม ๆ กันด้วย เพราะเขาได้พบกับกระรอกเขี้ยวดาบสาวชื่อ สแคร็ทตี
แมนนี่ กับ เอลลี่ เฝ้าตั้งตารอคอยการถือกำเนิดของแม็มม็อธน้อย ลูกๆ ของทั้งคู่
ซิด ตัวสล็อธสันหลังยาวก็อยู่ดีไม่ว่าดี ก่อเรื่องป่วน เมื่อพยายามจะสร้างครอบครัวขึ้นมาบ้าง ด้วยการไปอุ้มไข่ไดโนเสาร์มาฟูมฟัก
ส่วน ดิเอโก้ เสือเขี้ยวดาบก็เริ่มหวั่นใจว่าจะเสียชาติเกิด เพราะนับวันที่ใช้ชีวิตอยู่กับผองเพื่อน ก็ยิ่งทำให้เขา “อ่อนโยน” ลงไปทุกที
ภารกิจช่วยชีวิต ซิด ผู้อับโชค ทำให้ผองเพื่อนยกก๊วนต้องถลำเข้าไปในโลกใต้ดินสุดลึกลับ ที่ซึ่งทำให้เพื่อน ๆ ต้องเผชิญหน้าระยะประชิดกับไดโนเสาร์ทั้งหลาย, หลุดเข้าไปทำศึกกับเหล่าพืชและสัตว์ที่แทบจะเอาชีวิตไม่รอด, แต่โชคดีที่มี บั๊ค ตัววีเซลนักล่าไดโนเสาร์ ตาเดียว ที่ไม่เคยย่อท้อ

**ผู้พากย์เสียง**
 แมนนี่ - เรย์ โรมาโน- ซิด - จอห์น เลกุยซาโม- ดิเอโก - เดนิส ลีรีย์- เอลลี่ - ควีน ลาติฟาห์- แคลช และ เอ็ดดี้ - ฌอนน์ วิลเลียม สก็อตต์ และ จอชห์ เพค- สครัท - คริส เวจ- บัค เดอะ - ไซมอน เพกก์- สแครตเต้ - คาร์เรน ดิชเชอร์

**การตอบรับ**

**วิดีโอเกม**

**แหล่งข้อมูลอื่น**
  เว็บไซต์อย่างเป็นทางการ date=2009-06-27 -  สยามโซน-  Movie's trailers- title=Ice Age: Dawn of the Dinosaurs-  a behind-the-scenes look

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์คอมพิวเตอร์แอนิเมชัน
หมวดหมู่:ภาพยนตร์แอนิเมชันอเมริกัน
หมวดหมู่:ภาพยนตร์แอนิเมชัน
หมวดหมู่:ไอซ์ เอจ
หมวดหมู่:ภาพยนตร์อเมริกัน
หมวดหมู่:ภาพยนตร์ภาคต่อ
หมวดหมู่:ภาพยนตร์แอนิเมชันทเวนตีธ์เซนจูรีฟอกซ์
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ไดโนเสาร์
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์ที่ประพันธ์ดนตรีโดยจอห์น พาวเวลล์
หมวดหมู่:ภาพยนตร์โดยบลูสกายสตูดิโอส์
รวิวรรณ จินดา

รวิวรรณ จินดา (ชื่อเล่น : อุ้ย) เกิดวันที่ 14 มกราคม พ.ศ. 2505 เป็นนักร้องชาวไทย มีผลงานอัลบั้มเพลง 6 ชุด และยังมีผลงานแสดงภาพยนตร์ อดีตผู้บริหารบริษัท ฟาติมา บรอดคาสติ้ง อินเตอร์เนชั่นแนล จำกัด

**ประวัติ**
รวิวรรณ จินดา เป็นชาวอำเภอพิมาย จังหวัดนครราชสีมา เข้ามาศึกษาต่อในระดับ ม.ศ.1 ที่โรงเรียนสตรีวิทยา 2 กรุงเทพมหานคร สอบเทียบได้แล้วเข้าศึกษาต่อระดับอุดมศึกษา ที่คณะมนุษยศาสตร์ มหาวิทยาลัยเชียงใหม่ สาขาสื่อสารมวลชน (ขณะนั้นยังไม่แยกออกมาเป็นคณะ) แต่หลังจากเรียนได้ 2 ปี ในขณะที่คุณพ่อของเธอย้ายไปเป็นผู้พิพากษาที่จังหวัดนครศรีธรรมราช อุ้ยก็ได้รู้จักกับแฟนหนุ่มที่เป็นบุตรของนายตำรวจ ซึ่งประกอบอาชีพเป็นนักดนตรีในขณะนั้น ภายหลังก็ย้ายติดตามแฟนหนุ่มผู้เป็นนักดนตรี ชื่อนายอดิศักดิ์ หรืออ๋อย (ไม่ทราบนามสกุล) และยังเป็นผู้ฝึกสอนเธอให้รู้จักการร้องเพลง ด้วยพลังเสียงที่แท้จริง และเป็นผู้ฝึกหัดและส่งเธอเข้าประกวดที่สยามกลการในระยะต่อมา เธอติดตามเขามาทำงานร้องเพลงด้วยกันหลายปี และผ่านงานมาหลายที่รวมทั้งสงขลา หาดใหญ่พัทยาและอีกหลายจังหวัด และงานที่พัทยา ก็คือที่สุดท้ายที่เธอร่วมงานกับเขา โดยเธอได้เลิกรากันไปเพราะทนปัญหาส่วนตัวกับเขาไม่ได้
ในปี พ.ศ. 2527 เข้าแข่งขันกับทางสยามกลการ ประเภทเพลงสากล ในเพลง "Cabaret"  จนได้รับรางวัลชนะเลิศ หลังจากนั้นเธอได้ตัดความสัมพันธ์กับนายอดิศักดิ์ แล้วก็เข้าร้องประจำที่โรงแรมเอเชีย ต่อมาธเนศ สุขวัฒน์ ได้ชวนมาออกผลงานอัลบั้มกับค่ายครีเอเทีย อาร์ติสต์ พร้อมๆ กับรับหน้าที่เป็นโค-โปรดิวเซอร์ โดยมีผลงานอัลบั้มแรกชื่อ รุ้งอ้วน ออกมาในปี พ.ศ. 2529 มีเพลงชื่อเดียวกับอัลบั้ม ประพันธ์โดยประภาส ชลศรานนท์ เป็นเพลงเปิดตัว และยังมีเพลง พี่ชายที่แสนดี และกลายเป็นเพลงประจำตัวของ รวิวรรณ จินดา ในเวลาต่อมา และเพลงที่ชายที่แสนดี ก็ถูกนำมาเป็นเพลงประกอบภาพยนตร์เรื่อง น้อง.พี่.ที่รัก ในปี พ.ศ. 2561 อีกด้วย
จากความโด่งดังของอัลบั้ม รุ้งอ้วน ทำให้เธอมีผลงานการแสดงภาพยนตร์สองเรื่องคือ อีกครั้ง แสดงร่วมกับอัญชลี จงคดีกิจ และ ยิ้ม นำแสดงโดยสุชาติ ชวางกูร ทั้ง 2 เรื่องออกฉายในปี พ.ศ. 2529 ต่อมาในปี พ.ศ. 2530 เธอออกผลงานอัลบั้มชุดที่ 2 เพราะเราเข้าใจ โดยมีเพลงดังเป็นเพลงชื่อเดียวกับอัลบั้ม และเธอก็หยุดทำผลงานเพลงชั่วคราว และได้ไปศึกษาต่อที่เกลนเดลคอลเลจ แคลิฟอร์เนีย สหรัฐอเมริกา สาขาศิลปะการแสดง และกลับมาออกผลงานอัลบั้มเพลงอีกครั้ง ในปี พ.ศ. 2535 ชื่อชุด อีกครั้ง
ปัจจุบันเธอเป็นผู้บริหารบริษัท ฟาติมา บรอดคาสติ้ง อินเตอร์เนชั่นแนล จำกัด ที่เคยมีผลงานร่วมดำเนินงานหัวหิน แจ๊ซ เฟสติวัล 2009

**ผลงาน**

**อัลบั้ม**

**สตูดิโออัลบั้ม**
 รุ้งอ้วน (พ.ศ. 2529)- เพราะเราเข้าใจ (พ.ศ. 2530)- อีกครั้ง (พ.ศ. 2535)- ดั่งเธอมีเวทมนตร์ (พ.ศ. 2540)- Circle (พ.ศ. 2543)- Voice Form My Heart (พ.ศ. 2560)

**อัลบั้มพิเศษ**
 Somewhere in Time (พ.ศ. 2538)

**ภาพยนตร์**
 อีกครั้ง (พ.ศ. 2529)- ยิ้ม (พ.ศ. 2529)

**ละคร**
  ช่างมันฉันไม่แคร์  ช่อง 5 (พ.ศ. 2536)

**เพลงประกอบละคร**
  เสน่ห์นางงิ้ว เพลง ฝันอยู่ไม่ไกล (พ.ศ. 2561)- ทอง 

**โฆษณา**
 รถจักรยานยนต์ ฮอนด้า ดรีม (พ.ศ. 2529)

**อ้างอิง**
หมวดหมู่:บุคคลจากอำเภอพิมาย‎
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:นักการเมืองสตรีชาวไทย‎
หมวดหมู่:พรรครวมแผ่นดิน‎
หมวดหมู่:บุคคลจากโรงเรียนสตรีวิทยา ๒ ในพระราชูปถัมภ์ฯ
หมวดหมู่:บุคคลจากคณะบริหารธุรกิจ มหาวิทยาลัยรามคำแหง
หมวดหมู่:บุคคลจากคณะการสื่อสารมวลชน มหาวิทยาลัยเชียงใหม่
เดอะเกม (อัลบั้มควีน)

เดอะเกม (The Game) เป็นผลงานสตูดิโออัลบั้มที่ 8 ของวงควีน ออกวางขายเมื่อวันที่ 30 มิถุนายน ค.ศ. 1980 เป็นผลงานอัลบั้มเดียวของควีนที่สามารถขึ้นสูงสุดอันดับ 1 ทั้งในสหราชอาณาจักรและสหรัฐอเมริกา และถือเป็นอัลบั้มที่ขายดีที่สุดของควีนในสหรัฐอเมริกา ด้วยยอดขายกว่า 4 ล้านชุด ซึ่งมียอดขายใกล้เคียงกับอัลบั้ม News of the World ในสหรัฐอเมริกา ผลงานเพลงที่ชุดนี้ที่โด่งดังเช่น Another One Bites the Dust และ Crazy Little Thing Called Love  บทเพลงในสไตล์ร็อกอะบิลลี ซึ่งทั้งสองเพลงนี้ขึ้นอันดับ 1 ในสหรัฐอเมริกา และ The Game ยังเป็นผลงานอัลบั้มแรกของควีนที่ใช้เครื่องสังเคราะห์เสียง (Oberheim OB-X) เดิมทีจะใช้ชื่ออัลบั้มว่า "Play the Game" แต่เทย์เลอร์ต้องการให้มีความหมายซ่อน จึงเปลี่ยนมาเรียกง่าย ๆ ว่า The Game
โดยผลงานเพลง Crazy Little Thing Called Love, Sail Away Sweet Sister (To The Sister I Never Had), Coming Soon, และ Save Me บันทึกเสียงช่วงเดือนมิถุนายน ถึงกรกฎาคม ค.ศ. 1979 ส่วนเพลงที่เหลือของอัลบั้มบันทึกระหว่างเดือนกุมภาพันธ์และพฤษภาคม ค.ศ. 1980

**Track Listings**
# Play The Game
# Dragon Attack
# Another One Bites The Dust
# Need Your Loving Tonight
# Crazy Little Thing Called Love
# Rock It (Prime Jive)
# Don't Try Suicide
# Sail Away Sweet Sister
# Coming Soon
# Save Me

**BONUS**

**ฉบับซีดีปี 1991 (20 Year Queen)**
# Dragon Attack (1991 Bonus Remix By R.A.K. and Jack Benson)

**ฉบับซีดีปี 2011 (40 Years Queen)**
# Save Me (Live in Montreal , November 1981)
# A Human Body (B-Side Play The Game)
# Sail Away Sweet Sister (Take 1 with Guide Vocal, Feb 1980)
# It's a Beautiful Day (Original Spontaneous Idea, Apr 1980)
# Dragon Attack & Now I'm Here (Reprise) (Live in Milton Keynes, June 1982)

**อ้างอิง**
หมวดหมู่:อัลบั้มเพลงในปี พ.ศ. 2523
หมวดหมู่:อัลบั้มเพลงของควีน
มารียาน

ไฟล์:Triple Entente.jpg|thumb|โปสเตอร์โฆษณาชวนเชื่อของรัสเซียในปี ค.ศ. 1914 แสดงภาพมารียาน (ตัวแทนของฝรั่งเศส, ยืนด้านซ้าย) และเทวีบริทานเนีย (ตัวแทนของบริเตนใหญ่, ยืนด้านขวา ประคองสมอ) ยอมรับการนำของมารดารัสเซีย (ตัวแทนของรัสเซีย, ยืนตรงกลาง) ในการเข้าสู่สงครามโลกครั้งที่ 1
ไฟล์:La Liberté guidant le peuple - Eugène Delacroix - Musée du Louvre Peintures RF 129 - après restauration 2024.jpg|thumb|200px|"เสรีภาพนำทางประชาชน" (langx|fr|La Liberté guidant le peuple), ฝีมือของ เออแฌน เดอลาครัวซ์ (1830), (พิพิธภัณฑ์ลูฟร์)
มารียาน (Marianne) เป็นชื่อเรียกของรูปสัญลักษณ์เชิงบุคลาธิษฐานประจำชาติ (national personification) ของประเทศฝรั่งเศส ในรูปลักษณ์ของสตรีเพศผู้เป็นตัวแทนแห่งเสรีภาพ  สัญลักษณ์ดังกล่าวมักปรากฏอยู่ในเหรียญเงิน ภาพวาด ตรามหาลัญจกรประจำแผ่นดิน รูปปั้น อนุสาวรีย์ต่าง ๆ ในประเทศฝรั่งเศส และยังปรากฏอยู่ในภาพเขียน "เสรีภาพนำทางประชาชน" (langx|fr|La Liberté guidant le peuple) ซึ่งเป็นสัญลักษณ์ของการปฏิวัติฝรั่งเศสในปี ค.ศ. 1830

**ดูเพิ่ม**
 เทพีแห่งประชาธิปไตย (Goddess of Democracy)- เทพีเสรีภาพ- อนุสาวรีย์เทพีเสรีภาพ

**แหล่งข้อมูลอื่น**
  สถานเอกอัครราชทูตฝรั่งเศสประจำสหรัฐอเมริกา date=2013-04-02 -  สำนักนายกรัฐมนตรีแห่งสาธารณรัฐฝรั่งเศส date=2005-04-06 
หมวดหมู่:สัญลักษณ์ของประเทศฝรั่งเศส
หมวดหมู่:ตัวละครชาวฝรั่งเศส
หมวดหมู่:วัฒนธรรมฝรั่งเศส
หมวดหมู่:ตัวละครที่เป็นเทวี
หมวดหมู่:บุคลาธิษฐานประจำชาติ
ตระกูลใหญ่ในม่านเมฆ

ตระกูลใหญ่ในม่านเมฆ (Moment in Peking,京华烟云)เป็นละครโทรทัศน์จีนจากสถานีโทรทัศน์ ซีซีทีวี 4 นำแสดงโดย เจ้าเวย ออกอากาศเมื่อปี ค.ศ. 2005 และในประเทศไทยออกอากาศทุกวันจันทร์-ศุกร์เวลา 13.30-14.20 น. โดยเนื้อหาเล่าถึง ตระกูลเจิง,ตระกูลเหยา,ตระกูลหนิว 3 ตระกูลขุนนางเก่าที่ทรงอิทธิพลก่อนที่จีนจะเปลี่ยนแปลงการปกครองเป็นสาธารณรัฐ โดยที่ทั้ง 3 ตระกูลนี้จะต้องฟันฝ่าอุปสรรคต่างๆ มากมายและต้องพบความลับในอดีตอันเลวร้ายที่ถูกเปิดเผยทีละนิดๆแล้วทั้ง 3 ตระกูลจะผ่านพ้นอุปสรรคนี้ไปได้หรือไม่
หมวดหมู่:ละครโทรทัศน์แนวย้อนยุคจีน
หมวดหมู่:ละครโทรทัศน์จีนในปี พ.ศ. 2548
โลกตะวันออก

โลกตะวันออก เป็นวัฒนธรรมหรือโครงสร้างทางสังคมและระบบปรัชญาหลายอย่างแล้วแต่บริบท ซึ่งบ่อยครั้งรวมอย่างน้อยทวีปเอเชียบางส่วนหรือประเทศและวัฒนธรรมที่ตั้งอยู่ทางทิศตะวันออกของทวีปยุโรป ภูมิภาคเมดิเตอร์เรเนียนและโลกอาหรับ โดยเฉพาะอย่างยิ่งในบริบทประวัติศาสตร์ (ก่อนสมัยใหม่) และในสมัยใหม่ในบริบทของคตินิยมแบบตะวันออก (Orientalism) 
คำนี้ปกติไม่ใช้โดยประชากรในโลกตะวันออกเอง เนื่องจากโลกตะวันออกนี้เป็นภูมิภาคที่มีความหลากหลาย ซับซ้อนและเป็นพลวัต สามัญการได้ยาก แม้ประเทศและภูมิภาคเหล่านี้มีสายใยร่วมกัน แต่ในอดีตประเทศเหล่านี้ไม่เคยจำเป็นต้องนิยามตนเองร่วมกันเพื่อต่อสู้กับเอนทิตีอื่น ไม่ว่าจริงหรือโดยผิวเผิน
คำนี้เดิมทีมีความหมายทางภูมิศาสตร์ตามอักษร โดยหมายความถึงส่วนตะวันออกของโลกเก่า ซึ่งระบุความแตกต่างระหว่างวัฒนธรรมและอารยธรรมของทวีปเอเชียกับยุโรป (โลกตะวันตก) แต่เดิมโลกตะวันออกรวมเอเชียกลาง เอเชียเหนือ เอเชียตะวันออก (ตะวันออกไกล) เอเชียตะวันตก (ตะวันออกกลาง) เอเชียตะวันออกเฉียงใต้และเอเชียใต้ (อนุทวีปอินเดีย)
ในมโนทัศน์ เขตแดนระหว่างตะวันออกและตะวันตกเป็นเรื่องของวัฒนธรรมมากกว่าภูมิศาสตรฺ ผลทำให้ออสเตรเลียมักถูกจัดเป็นโลกตะวันตก ส่วนชาติอิสลามและอดีตสหภาพโซเวียตหลายประเทศไม่ว่าตั้งอยู่ที่ใดจัดเป็นตะวันออก นอกจากทวีปเอเชียและบางส่วนของทวีปแอฟริกา ทวีปยุโรปกลืนสังคมโอเชียเนียและทวีปอเมริกาเกือบทั้งหมดเข้าสู่โลกตะวันตก ประเทศตุรกี ฟิลิปปินส์ อิสราเอลและญี่ปุ่นซึ่งในทางภูมิศาสตร์ตั้งอยู่ในซีกโลกตะวันออก ถือว่ากลายเป็นตะวันตกบางส่วนเนื่องจากอิทธิพลทางวัฒนธรรมของทวีปยุโรป

**อ้างอิง**
หมวดหมู่:เอเชียแปซิฟิก
หมวดหมู่:การจำแนกหมวดหมู่ประเทศ
หมวดหมู่:มโนทัศน์ทางวัฒนธรรม
สเมอร์นอฟมิวล์

สเมอร์นอฟมิวล์ (Smirnoff Mule) หรือ มอสโกมิวล์ (Moscow Mule) คือ เครื่องดื่มค็อกเทล ที่มีส่วนผสมของวอดก้า จินเจอร์เอล (ginger ale) และมะนาว โดยมีที่มาของชื่อจากวอดก้า เครื่องดื่มที่ได้รับความนิยมจนกลายเป็นหนึ่งในสัญลักษณ์สำคัญของรัสเซีย ผสมกับรสชาติของจินเจอร์เอล

**ประวัติ**
สูตรผสมสเมอร์นอฟมิวล์ หรือรู้จักครั้งแรกในชื่อ มอสโกมิวล์ ได้เกิดขึ้นในปี ค.ศ. 1941 ในสหรัฐอเมริกา โดยจอห์น มาร์ติน (John Martin) เจ้าของธุรกิจจัดจำหน่ายเหล้าและอาหาร Heublien & Brothers และแจ็ก มอร์แกน (Jack Morgan) เจ้าของร้านอาหารและบาร์ Cock’n Bull ในฮอลลีวูด
เริ่มต้นจากที่จอห์น มาร์ตินได้ซื้อลิขสิทธิ์จำหน่ายวอดก้ายี่ห้อ สเมอร์นอฟ และพยายามบุกเบิกตลาดอเมริกาเป็นครั้งแรก ในขณะนั้นที่วอดก้ายังเป็นเครื่องดื่มที่ไม่มีใครรู้จัก ท่ามกลางกระแสหลักของผู้คนในอเมริกาที่ยังคงนิยมดื่มเบอร์เบินวิสกี้ บวกกับภาวะคุกรุ่นของสงครามเย็นหลังสงครามโลกครั้งที่ 2 ทำให้การขายวอดก้าเครื่องดื่มสัญชาติรัสเซียกลายเป็นเรื่องที่เกิดขึ้นได้ยาก ในช่วงที่ทุกอย่างดูสิ้นหวังและเกือบล้มละลาย ในที่สุดจอห์น มาร์ตินได้พบกับแจ็ก มอร์แกน ซึ่งกำลังคิดหาวิธีกำจัดจินเจอร์เอลหรือน้ำขิงขาวที่ล้นร้าน Cock’n Bull ของเขา ทั้งคู่จึงผสมสเมอร์นอฟ วอดก้า กับจินเจอร์เอล (ginger ale) และมะนาว จนเกิดเป็นสูตรผสมมอสโกมิวล์ เครื่องดื่มค็อกเทลที่มีสูตรผสมลงตัวและรู้จักมาจนถึงปัจจุบันในชื่อ สเมอร์นอฟมิวล์
จากนั้น วอดก้า สเมอร์นอฟ จึงกลายเป็นที่รู้จักโดยการวางตัวเองเป็นเครื่องดื่มใส ไร้สี ไร้กลิ่น ไร้รส และผสมกับเครื่องดื่มชนิดอื่นได้หลากหลาย บวกกับการทำการตลาดที่ชาญฉลาด จอห์น มาร์ตินกับแจ็ก มอร์แกน ยังได้สั่งทำถ้วยทองแดงแกะสลักแบรนด์สเมอร์นอฟ 500 ใบ สเมอร์นอฟมิวล์ กลายเป็นเครื่องดื่มยอดฮิตอย่างรวดเร็ว ด้วยการเป็นเครื่องดื่มที่ชื่นชอบของวูดดี อัลเลน (Woody Allen) และเซเลบริตีคนดังจำนวนมากในวงการฮอลลีวู้ด ถึงกับมีการสลักชื่อของพวกเขาลงบนถ้วยทองแดงส่วนตัวไว้กับบาร์ที่พวกเขาดื่มเป็นประจำ

**อ้างอิง**

**แหล่งข้อมูลอื่น**
  สูตรผสมมิวล์ในเว็บวิกิสำหรับบาร์เทนเดอร์-  ตำนานมอสโกมิวล์ กับถ้วยทองแดง Cervin, Michael (2007). Copper in the Arts: The Legend of the Moscow Mule. The Copper Cup that Could. date=2009-06-05 -  ประวัติมอสโกมิวล์ สูตรผสมต้นกำเนิด สเมอร์นอฟมิวล์ date=2009-08-31 - Grimes, William (2001). Straight Up or On the Rocks: The Story of the American Cocktail. New York: North Point Press. ISBN 0-86547-601-2.
หมวดหมู่:ค็อกเทล
อิซนิค

อิซนิค เดิมชื่อ ไนเซีย (İznik, ชื่อเดิม: Νίκαια หรือ Nicaea) เป็นเมืองในประเทศตุรกี ที่เป็นที่รู้จักกันดีจากการเป็นสถานที่จัดการสังคายนาไนเซียครั้งที่หนึ่งและครั้งที่สอง ซึ่งเป็นสภาสังคายนาสากลครั้งแรกและครั้งที่เจ็ดในประวัติศาสตร์ศาสนาคริสต์ และเป็นเมืองหลวงของจักรวรรดิไนเซีย นอกจากนั้นก็ยังเป็นเมืองหลวงชั่วคราวของจักรวรรดิไบแซนไทน์ ระหว่างปี ค.ศ.1204 และ ค.ศ. 1261 หลังจากสงครามครูเสดครั้งที่ 4 ในปี ค.ศ.1204 จนกระทั่งยึดคอนสแตนติโนเปิลคืนได้จากไบแซนไทน์ในปี ค.ศ. 1261

**อ้างอิง**

**ดูเพิ่ม**
 ประเทศตุรกี - จักรวรรดิไนเซีย 

**แหล่งข้อมูลอื่น**
 William Smith (editor); Dictionary of Greek and Roman Geography,  "Nicaea", London, (1854)-  Hazlitt, Classical Gazetteer, "Nicæa"-  Pictures of the city and many examples of the pottery it is famous for-  Pictures from an Istanbul museum where masterpieces of İznik "pottery" are on display-   İznik Business Guide date=2009-07-23 -   Golyaka Village, Bursa date=2021-06-16  (first comprehensive Village site in Bursa.-  İznik photos with descriptions date=2011-01-03 -  Examples of İznik influence in restaurants in London-      İznik Web Portal-  The Enchanted Forest of Iznik date=2010-06-18 
หมวดหมู่:เมืองในประเทศตุรกี
เวลาออมแสงยุโรปตะวันออก

เวลาออมแสงยุโรปตะวันออก (Eastern European Summer Time - EEST) เป็นชื่อเขตเวลาออมแสงของเขตเวลา UTC+3 เป็นเวลาสามชั่วโมงก่อนหน้าเวลาสากลเชิงพิกัด เป็นเวลาที่กำหนดใช้ระหว่างช่วงฤดูร้อนในบางประเทศในทวีปยุโรป แอฟริกาเหนือ และตะวันออกกลาง ในระหว่างฤดูหนาวประเทศเหล่านี้จะกลับไปใช้เวลายุโรปตะวันออก (UTC+2)

**การใช้**
ประเทศข้างบนเป็นประเทศที่ใช้ ระบบเวลาออมแสงยุโรปตะวันออก ระหว่างฤดูร้อน- ประเทศบัลแกเรียใช้เป็นมาตรฐานตั้งแต่ปี พ.ศ. 2522- ประเทศไซปรัสใช้เป็นมาตรฐานตั้งแต่ปี พ.ศ. 2522 - ประเทศเอสโตเนียระหว่างปี พ.ศ. 2524-พ.ศ. 2531 ใช้เวลาออมแสงมอสโก เปลี่ยนมาใช้เวลาออมแสงยุโรปตะวันออกเป็นมาตรฐานในปี พ.ศ. 2532- ประเทศฟินแลนด์ใช้เป็นมาตรฐานตั้งแต่ปี พ.ศ. 2524- ประเทศกรีซใช้เป็นมาตรฐานตั้งแต่ปี พ.ศ. 2518- ประเทศอิสราเอลใช้เป็นมาตรฐานตั้งแต่ปี พ.ศ. 2491- ประเทศจอร์แดนใช้เป็นมาตรฐานตั้งแต่ปี พ.ศ. 2528- ประเทศลัตเวียระหว่างปี พ.ศ. 2524-พ.ศ. 2531 ใช้เวลาออมแสงมอสโก เปลี่ยนมาใช้เวลาออมแสงยุโรปตะวันออกเป็นมาตรฐานในปี พ.ศ. 2532- ประเทศเลบานอนใช้เป็นมาตรฐานตั้งแต่ปี พ.ศ. 2527- ประเทศลิทัวเนียระหว่างปี พ.ศ. 2524-พ.ศ. 2531 ใช้เวลาออมแสงมอสโก, เปลี่ยนมาใช้เวลาออมแสงยุโรปตะวันออกเป็นมาตรฐานในปี พ.ศ. 2532, ในปี พ.ศ. 2541-พ.ศ. 2546 เปลี่ยนไปใช้เวลาออมแสงยุโรปกลาง แต่หันกลับมาใช้เวลาออมแสงยุโรปตะวันออกเป็นมาตรฐานในปี พ.ศ. 2546- ประเทศมอลโดวาระหว่างปี พ.ศ. 2524-พ.ศ. 2532 ใช้เวลาออมแสงมอสโก เปลี่ยนมาใช้เวลาออมแสงยุโรปตะวันออกเป็นมาตรฐานในปี พ.ศ. 2534- ประเทศโรมาเนียใช้เป็นมาตรฐานตั้งแต่ปี พ.ศ. 2522- ประเทศซีเรียใช้เป็นมาตรฐานตั้งแต่ปี พ.ศ. 2526- ประเทศยูเครนระหว่างปี พ.ศ. 2524-พ.ศ. 2532 ใช้เวลาออมแสงมอสโก เปลี่ยนมาใช้เวลาออมแสงยุโรปตะวันออกเป็นมาตรฐานในปี พ.ศ. 2535
ประเทศข้างล่างเป็นประเทศที่ใช้ ระบบเวลาออมแสงยุโรปตะวันออก ระหว่างฤดูร้อนในอดีต- ประเทศรัสเซีย เฉพาะ แคว้นคาลินินกราด ตั้งแต่ พ.ศ. 2532-พ.ศ. 2553 และ มอสโก พ.ศ. 2534- ประเทศอียิปต์ ตั้งแต่ พ.ศ. 2500-พ.ศ. 2553 และ พ.ศ. 2557- ประเทศตุรกี ตั้งแต่ พ.ศ. 2513-พ.ศ. 2521 และ พ.ศ. 2528-พ.ศ. 2559- ประเทศเบลารุส ตั้งแต่ พ.ศ. 2534-พ.ศ. 2553- สาธารณรัฐไครเมีย ตั้งแต่ พ.ศ. 2534-พ.ศ. 2537 และ พ.ศ. 2539-พ.ศ. 2557

**ดูเพิ่ม**
 เวลายุโรปตะวันออก

**อ้างอิง**
หมวดหมู่:เขตเวลา